b'\n_START_ARTICLE_\nFlexOS\n_START_PARAGRAPH_\nFlexOS buvo modulin\xc4\x97, daugiaprogram\xc4\xaf apdorojim\xc4\x85 ir daug vartotoj\xc5\xb3 palaikanti realaus laiko operacin\xc4\x97 sistema. Ji buvo suprojektuota su kompiuteriais integruotos gamybos, laboratorij\xc5\xb3, ma\xc5\xbemeninei ir finans\xc5\xb3 rinkoms. Nuo 1986 met\xc5\xb3 ji buvo kuriama Digital Research lanks\xc4\x8dios automatikos verslo padalinio Monter\xc4\x97juje. Prad\xc4\x97ta platinti nuo 1987 met\xc5\xb3 sausio m\xc4\x97nesio kaip Digital Research Concurrent DOS 286 at\xc5\xa1aka.\n_START_SECTION_\nApra\xc5\xa1ymas\n_START_PARAGRAPH_\nFlexOS buvo perra\xc5\xa1yta C programavimo kalba, siekiant geresnio perkeliamumo tarp \xc4\xafvairi\xc5\xb3 platform\xc5\xb3 ir pasi\xc5\xbeym\xc4\x97jo labai ma\xc5\xbeais pertraukim\xc5\xb3 gai\xc5\xa1ties laikais ir greitu konteksto perjungimu._NEWLINE_Pradin\xc4\x97 apsaugoto re\xc5\xbeimo FlexOS 286 1.0 versija buvo suprojektuota kompiuteriams su Intel 80286 procesoriais, taip pat buvo suplanuotos variacijos NEC V60, NEC V70 ir Motorola 68000 procesoriams. FlexOS 286 vykdomosios programos, naudojan\xc4\x8dios sav\xc4\x85 INT Dch (INT 220) aplikacij\xc5\xb3 programavimo s\xc4\x85saj\xc4\x85, tur\xc4\x97jo .286 failo prapl\xc4\x97tim\xc4\x85. CP/M operacin\xc4\x97s sistemos API i\xc5\xa1orin\xc4\x97 s\xc4\x85saja taip buvo prieinama naudojant .CMD vykdom\xc5\xb3j\xc5\xb3 program\xc5\xb3 prapl\xc4\x97tim\xc4\x85 .68K failo prapl\xc4\x97timas buvo rezervuotas FlexOS 68K versijai, kuri tik\xc4\x97tina buvo Concurrent DOS 68K at\xc5\xa1aka. _NEWLINE_1987 met\xc5\xb3 gegu\xc5\xbe\xc4\x99 buvo i\xc5\xa1leista 1.31 FlexOS versija, skirta 80286 kompiuteriams. Programuotojams skirta versija reikalavo su IBM PC/AT suderinamos sistemos, turin\xc4\x8dios 680\xc2\xa0KB pagrindin\xc4\x97s atminties ir 512\xc2\xa0KB prapl\xc4\x97stosios atminties bei arba vienspalv\xc4\xaf CGA, arba EGA vaizdo adapter\xc4\xaf._NEWLINE_Krovimosi metu FLEX286.SYS branduolys pakraudavo aparatines tvarkykles ir resurs\xc5\xb3 valdiklius i\xc5\xa1 CONFIG.SYS binarinio failo (kurio nereik\xc4\x97t\xc5\xb3 painioti su taip pat pavadintu konfig\xc5\xabravimo failu DOS operacin\xc4\x97je sistemoje), konsol\xc4\x97 paleisdavo CONFIG.BAT fail\xc4\x85 automatini\xc5\xb3 darb\xc5\xb3 atlikimui startavimo metu vietoje \xc4\xafprasto AUTOEXEC.BAT._NEWLINE_FlexOS sistemos pasirinktinai \xc4\xafdiegiamas DOS emuliatorius buvo suderinamas su PC DOS 2.1 versijos .COM ir .EXE programomis, ta\xc4\x8diau su tam tikrais apribojimais, nes procesorius veikdavo apsaugotu re\xc5\xbeimu. D\xc4\x97l klaid\xc5\xb3 ankstyvuosiuose Intel 80286 procesoriuose FlexOS 286 i\xc5\xa1orin\xc4\x97 s\xc4\x85saja reikalavo bent jau 80286 E2 versijos procesoriaus tinkamam veikimui. \xc5\xa0ios problemos prie\xc5\xa1 tai taip pat pristabd\xc4\x97 Concurrent DOS 286 i\xc5\xa1leidim\xc4\x85. _NEWLINE_Sistema pasirinktinai palaik\xc4\x97 daugiaprogram\xc4\x99 GEM VDI grafin\xc4\x97ms aplikacijoms._NEWLINE_1987 bir\xc5\xbeel\xc4\xaf jau egzistavo FlexOS 386 1.0 versija kompiuteriams ir FlexOS 186 versija ne\xc5\xa1iojam\xc5\xb3 kamer\xc5\xb3 valdikliams._NEWLINE_FlexOS 286 ir FlexOS 386 2.0 versijos buvo u\xc5\xberegistruotos 1989 met\xc5\xb3 liepos 3 dien\xc4\x85._NEWLINE_Novell nupirko Digital Research 1991 met\xc5\xb3 liep\xc4\x85._NEWLINE_X/GEM 1.0 leidimas FlexOS sistemai (platinamas kaip X/GEM FlexOS 286 ir 386) ir FlexNet buvo u\xc5\xberegistruotas 1992 met\xc5\xb3 gruod\xc5\xbeio 21 dien\xc4\x85._NEWLINE_FlexOS buvo naudojama kaip pagrindin\xc4\x97 testavimo platforma Novell Embedded System Technology (NEST) produktui. _NEWLINE_Kai Novell nusprend\xc4\x97 atsisakyti tolesnio Digital Research operacini\xc5\xb3 sistem\xc5\xb3 vystymo, jie 1994 met\xc5\xb3 liep\xc4\x85 pardav\xc4\x97 FlexOS Integrated Systems kompanijai u\xc5\xbe 3000000 JAV doleri\xc5\xb3. Sandoris susid\xc4\x97jo i\xc5\xa1 pus\xc4\x97s sumos, sumok\xc4\x97tos pinigais i\xc5\xa1 karto, ir kitos pus\xc4\x97s sumok\xc4\x97tos kompanijos akcijomis (kas sudar\xc4\x97 2% jos akcij\xc5\xb3). Integrated Systems jau tur\xc4\x97jo kit\xc4\x85 realaus laiko operacin\xc4\x99 sistem\xc4\x85 integruotoms sistemos \xe2\x80\x93 pSOS+, ta\xc4\x8diau FlexOS taip buvo vystoma. 1998 met\xc5\xb3 gegu\xc5\xbe\xc4\x99 buvo i\xc5\xa1leista 2.33 versija ir suplanuota i\xc5\xa1leisti 2.34._NEWLINE_1999 metais Integrated Systems nupirko konkurentas, Wind River Systems kompanija, pSOS+ ir FlexOS vystymas buvo sustabdytas._NEWLINE_FlexOS taip pat yra adaptuota IBM 4960 OS ir Siemens S5-DOS/MT operacin\xc4\x97se sistemose, naudojamose prekybos ta\xc5\xa1k\xc5\xb3 ir automatikos sistemose.'